kardosdrur/scandi-wiki huggingface dataset:
Gustav Adolph Clauson-Kaas

Gustav Adolph Frederik Clauson-Kaas (7. juli 1865 i Næstved – 29. september 1944) var en dansk hippolog.

Clauson-Kaas var søn af Jens Adolph Frederik Clauson-Kaas, blev sekondløjtnant 1885, premierløjtnant samme år, lærer ved sekondløjtnantskolen i Randers 1888, afgik som karakteriseret ritmester 1900. Under Sikringsstyrkens indkaldelse 1914 stillede han sig midlertidigt til rådighed og blev ansat ved fæstningsoversvømmelsen, senere (1916) ved frontkommandoen ved nordfronten. Sammen med baron Lerche købte han 1900 Christiansholm ved Klampenborg, som de udstykkede til den kendte rækkehusbebyggelse.

Clauson-Kaas er især kendt som hestesportsmand og fuldblodsopdrætter. Han var manden bag anlæggelsen af galopbanen syd for Dyrehaven, og 1906 blev han administrerende direktør for aktieselskabet Klampenborg Væddeløbsbane. På forskellig vis tog han initiativ til fremme af fuldblodsavlen, idet han bl.a. ønskede at skabe betingelser for hjemlig remonteavl. Stutteriet Hvidegaard oprettedes 1909; det overgik senere til A/S Dansk Fuldblodsstutteri, der omkring 1940 havde fem fuldblodshingste og 56 fuldblodshopper udstationeret rundt om i Danmark (havde hovedsæde på Rævehøjgård i Lundtofte). 1916 stiftede Clauson-Kaas Foreningen for Fuld- og Halvblod for Københavns Amt, og han var også den ledende i aktieselskaberne Dyrehavegaard, Bjelkager og Lundtoftegaard. Han var intiativtager til, at der 1906 blev givet koncession på Landbrugslotteriet.

Der findes buster af Jenny Salicath og Just Nielsen Sondrup i privateje.

Han blev gift 1. gang 28. november 1893 i Odense med Selma Hviid (27. oktober 1873 i Los Angeles), datter af toldembedsmand, kaptajn, senere ejer af Kroghenlund på Fyn Ivar Alexander Munch Hviid (1837-1903) og Marie Sophie Elisabeth Magnus (f. 1846). Ægteskabet blev opløst. 2. gang ægtede han 6. oktober 1900 Else Krum (28. juni 1882 i Skovhus i Toelt, Asminderød Sogn – ), datter af solodanser Jacob Daniel Krum og hustru.

Kilder 
 H. Friis, "Gustav Adolph Frederik Clauson-Kaas", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 
 

Kavaleriofficerer fra Danmark
Gustav Adolph
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer i Dansk Biografisk Leksikon
Hippologer fra Danmark
Greatest Hits... So Far!!!

Greatest Hits... So Far!!! er det første opsamlingsalbum fra den amerikanske sangerinde Pink. Det blev udgivet den 10. november 2010, på LaFace Records, for at fejre Pinks tiende år på musik-scenen.

Spor

Referencer 

Album fra 2010
Pink albums
Fagottist

En fagottist er en person, hvis profession det er at spille fagot. Betegnelsen fagotspiller anvendes også sporadisk, men er ikke godkendt af Retskrivningsordbogen.

Den mest udbredte genre for fagottister er klassisk musik, men også inden for jazzen findes der fagottister.

Se også 
 Kategorien med fagottister
Funhouse (Pink-album)

Funhouse er det femte studiealbum fra den amerikanske sangerinde Pink, udgivet af LaFace Records i hele verden i oktober 2008.

Spor

Hitlister

Referencer 

Album fra 2008
Pink albums
So What

So What kan henvise til:

Sange
 "So What? (Metallica)", en sang fra 1981 af Anti-Nowhere League, genindspillet af Metallica
 "So What" (Miles Davis), en jazz-standard indspillet af Miles Davis i 1959
 "So What" (Field Mob sang)
 "So What" (Pink sang) på albummet Funhouse
 "So What" (The Cure sang)
 "So What", en sang af Ministry fra The Mind Is a Terrible Thing to Taste
 "So What", en sang af Crass fra The Feeding of the 5000
 "So What?", en sang af Far East Movement
 "So What!", en sang af Jane's Addiction fra Kettle Whistle
 "So What!!", en sang af the Lyrics indspillet i 1965

Album 
 So What (Joe Walsh album), 1974
 So What (Garcia/Grisman album), 1998
 So What (Anti-Nowhere League album)
 So What (Le Shok album), 1998
 So What (George Russell album), 1987

Andet 
 So What!, Klubbladet i Metallicas officielle fanklub
Lauritz Michael von Müllen

Lauritz Michael von Müllen (født 25. august 1800 på Davgård ved Vejle, død 10. februar 1878) var en dansk officer og politiker.

Han var søn af Johan Ludvig von Müllen (1758-1808), af en oprindelig hollandsk slægt (Mollengraff, Molengracht), der var kommet til Danmark og siden 1719 havde ejet den nævnte gård; hans moder hed Charlotte Dorothea f. Utzon (død 1829).

Han kom 1814 ind på Landkadetakademiet og blev 1820 løjtnant i fodfolket. Han var tidlig grebet af frihedsideer og ønskede at hjælpe både ved grækernes og senere ved Belgiens frihedskamp, men fik ikke tilladelse dertil. Da han også tog virksom del i de frisindede foreninger og ingen dølgsmaal lagde på sine ønsker om indgribende ændringer i vore militære forhold, blev han 1842 ved den store hærreduktion afskediget som kaptajn. Han skrev 1844-45 2 skrifter om værnepligt og væbningsvæsen i Danmark (oprindelig artikler i Kjøbenhavnsposten) og 1848 Forsøg til et Exercerreglement for Infanteriet ved en Folkevæbning. 1848 blev han igen taget til militær tjeneste og førte bl.a. kompagni under Fredericias belejring; fik derefter majors titel, men følte sig ellers tilsidesat.

I maj 1853 valgtes han til Folketinget i Ringstedkredsen og genvalgtes uafbrudt indtil 1872; sad også i Rigsrådets Folketing 1864-66. Han valgtes af bønderne, og valgkampen var 1858 så bitter, at han om aftenen efter valget ved afrejsen blev alvorligt såret med et knivstik. Medens han i militære spørgsmål samstemmede med A.F. Tscherning, fulgte han i politisk henseende stadig J.A. Hansen, blev også 1855 medlem af bestyrelsen for Bondevennernes Selskab og 1865 næstformand i Østifternes Folkeforening; 1856-60 var han formand for Københavns første arbejderforening. I Folketinget spillede han ingen stor rolle, skønt han 1853-56 havde sæde i Finansudvalget og 1870-72 var medlem af Det forenede Venstres Bestyrelse. Han var en ivrig demokrat (bortkastede 1842 sit "von") og havde en udpræget retfærdighedsfølelse. Han døde 10. februar 1878.

Müllen ægtede 1840 Kjartine Amalie Isfjord (1808-1874), datter af islandsk købmand Kjartan Isfjord (1774-1848) og Else Kirstine f. Colding (1778-1857).

Kilder 
 Emil Elberling, "Lauritz Michael von Müllen", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 Frederik Barfod, Dansk Rigsdagskalender.
 Nær og Fjern, 1878, nr. 295 og 298.
 Folketidende (Ringsted), 21. februar 1878.
 Vort Forsvar, 4. december 1892.

Officerer fra Danmark
Folketingsmedlemmer i 1850'erne
Folketingsmedlemmer i 1860'erne
Folketingsmedlemmer i 1870'erne
Personer i Treårskrigen fra Danmark
Personer i Dansk Biografisk Leksikon
Lauritz Michael
I'm Not Dead

I'm Not Dead er det fjerde studiealbum fra den amerikanske sangerinde Pink. Albummet blev udgivet 4. april 2006 både i USA og Danmark.

Spor

Personnel 
 Pink: Producer, vokaler, backing vokaler, keyboard, piano
 Adem Hawkins: Mixing
 Al Clay: Mixing
 Amy Ray: Backing vokaler
 Andy Timmons: Guitar
 Beth Cohen: Backing vokaler
 Billy Mann: Backing vokaler, guitar, piano, orkester arrangement, trommer
 Butch Walker: Backing vokaler, ekstra programmering, guitar, bas
 Christopher Rojas: Mixing, keyboard programmering, violiner, programmering af trommer, guitar, bas, backing vokaler
 Dan Chase: Keyboard programmering, programmering af trommer
 Dan Warner: Elektriske guitarer
 Emily Saliers: Backing vokaler, guitar
 Fermio Hernandez: Assisterende lydtekniker
 Geoff Zanelli: Guitar, bas, synthesizer
 Jeff Phillips: Guitar
 Joey Waronker: Trommer
 John Hanes: Ekstra Pro Tools tekniker
 Justin Meldal-Johnsen: Bas
 Lasse Mårtén: Trommer
 Lee Levin: Trommer
 Leon Pendarvis: Orkester arrangement, diagent
 Lukasz Gottwald: Guitar programmering, programmering af trommer
 Max Martin: Keyboard programmering, Guitar programmering, programmering af trommer
 Mike Elizondo: Ekstra programmering, keyboard programmering, keyboard, guitar
 Niklas Olovson: Programmering af trommer, bas
 Molecules: Gæste MC
 Mylious Johnson: Trommer
 Pete Wallace: Keyboard programmering, programmering af trommer, guitar, piano, percussion
 Rafael Moreira: Guitar
 Robin Lynch: Guitar
 Roc Raida: DJ
 Serban Ghenea: Mixing
 Shawn Pelton: Trommer
 Steven Wolf: Ekstra programmering, tamburin
 Tim Roberts: Assisterende lydtekniker
 Tom Lord-Alge: Mixing
 Tom Talomaa: Assisterende lydtekniker
 Tom Coyne: Mastering
 Thom Cadley: 5.1 mixing
 Mark Rinaldi: Assisterende 5.1 mixing
 Mark Wilder: 5.1 mastering

Referencer 

Album fra 2006
Pink albums
Chelsea Manning

Chelsea Manning (født Bradley Manning, 17. december 1987 i Crescent, Oklahoma, USA) er en amerikansk soldat og whistleblower, der i 2010 blev anklaget for at have lækket fortrolig information. Information der menes at være givet til WikiLeaks.

Chelsea Manning sprang efter spionagedommen i 2010 ud som transkønnet kvinde. Den tidligere præsident, Barack Obama, forkortede hendes 35 år lange fængselsstraf, som en af sine sidste gerninger i Det Hvide Hus. Hun blev løsladt den 17. maj 2017.

Karriere og ulovlig distribution af dokumenter tilhørende USA 
Manning var udstationeret ved en hærenhed nær Bagdad, hvor hun havde adgang til databaser, der blev brugt af USA's myndigheder til, at sende klassificeret information. Hun blev anholdt efter hackeren Adrian Lamo, havde fortalt FBI, at Manning overfor ham, i online chats, havde fortalt at hun havde downloadet materiale fra disse databaser og videregivet det til WikiLeaks. Indeholdt i materialet var videoen af Luftangrebet i Bagdad den 12. juli 2007 og en video af Luftangrebet på Garani i Afghanistan i 2009, 250.000 dokumenter fra amerikanske ambassader, samt 500.000 hærrapporter, der senere blev kendt som henholdsvis Krigsdagbøgerne fra Irak og Krigsdagbøgerne fra Afghanistan. Samlet set var det det største antal fortrolige dokumenter, der nogensinde er lækket til offentligheden. Meget af det blev efterfølgende publiceret af WikiLeaks eller deres mediepartnere mellem april og november 2010.

Chelsea Manning har siden 2015 været fast debattør hos avisen The Guardian.

Retssag, dom og forventet løsladelse 
Den endelige anklage lød på 22 forbrydelser, heriblandt videregivelse af national forsvarsinformation til en uautoriseret kilde og hjælp til fjenden.

Den 21. august 2013 blev hun idømt 35 års fængsel og at blive afskediget i unåde fra USA's hær. Hun blev blandt andet dømt for spionage.

Den amerikanske filminstruktør Michael Moore og den amerikanske akademiker Daniel Ellsberg dannede sammen en forening, der søgte at få Manning løsladt.

Hun er pr. 2017 fængslet i et militært fængsel i Kansas i USA.

Få dage inden han fratrådte som præsident i USA har Barack Obama benådet Chelsea Manning, som derfor kunne skære 28 år af sin straf. Hun blev løsladt den 17. maj 2017.

Kønsskifte 

Dagen efter domfældelsen sprang Manning ud som kvinde, og ændrede fornavn til Chelsea. Den amerikanske hær har registreret det nye navn, men betragter fortsat Manning som en mand.

I april 2015 lagde Amnesty International et brev fra Manning online, hvor hun oplyser følgende:
Jeg er endelig begyndt med hormonbehandling. Det har været sådan en fantastisk lettelse for min krop og hjerne til endelig kommet på linje med hinanden. Mine stress- og angstniveauer er faldet ganske betragteligt. Samlet set er tingene begyndt at ske.

Politisk karriere 
Efter løsladelsen i 2017, har Chelsea Manning indgivet sit kandidatur som Senator for Demokraterne i delstaten Maryland.

Kilder

Eksterne henvisninger 

 Chelsea Manning Support Network 
 Chelsea Manning på Twitter 

Militærfolk fra USA
Krigen i Afghanistan (2001-nutid)
Irakkrigen
Whistleblowere
Transkønnede
Spioner fra USA
Gert Skals

Gert Skals (født 1983) er en dansk atlet medlem af Randers Real til 1999 derefter Randers Freja og fra 2005 Aarhus 1900.

Internationale ungdomsmesterskaber 
 2003 U23-NM Tikamp 4. plads 6610p
 2002 U21-NM Højdespring 7. plads 1,80
 2002 U21-NM Stangspring 7. plads 4,00
 2001 U19-NM Tikamp 6. plads 6076p
 2000 U19-NM Tikamp afbrød

Danske mesterskaber 
  2011 Tikamp 7036p
  2011 60 meter hæk-inde 8,75
  2011 Syvkamp -inde
  2007 Tikamp 6013p
  2004 Femkamp 3105p
  2004 Syvkamp -inde 4617p
  2003 Femkamp 3275p
  2003 Syvkamp -inde 4662p
  2002 Femkamp 3118p
Listen er ikke komplet.

Personlige rekorder 
 Spydkast: 69,25 2008
 Tikamp: 6953 point 2010

Eksterne henvisninger 
 IAAF – Gert Skals Biografi
 DAF i tal – Gert Skals 
 Statletik.dk – Profil – Gert Skals

Mangekæmpere fra Danmark
Atleter fra Aarhus 1900
Atleter fra Randers Freja
Moesgård Skovmølle

Moesgård Skovmølle eller Skovmøllen er en vandmølle ved Giber Å syd for Aarhus i gåafstand fra Moesgård Museum. Møllen omtales første gang i 1570. Møllebygningen i bindingsværk er fra 1785 og 1852, mens det nuværende stuehus er fra 1824. Mølledriften stoppede i 1910, hvorefter stedet virkede som traktørsted, der siden 1800-tallet har været et udflugtsmål for aarhusianerne. I dag drives Restaurant Skovmøllen fra en del af møllens tilknyttede bygninger.

Skovmøllen blev fredet i 1959, restaureret i 1991 og er i dag Danmarks eneste fungerende undertræksmølle med tilhørende kornkværne og fungerende savværk. Møllen drives af et overfaldshjul. Det indvendige gearsystem trækker kværnene nedefra, hvilket er definitionen på en undertræksmølle. Siden år 2000 har et frivilligt møllelaug haft møllen i drift på udvalgte søndage.

Galleri 
Bygningerne

Giber Å og møllesøen

Se også 
 Fredede bygninger i Aarhus Kommune

Referencer

Eksterne henvisninger 
 Skovmøllens hjemmeside
 Moesgård Museum - Skovmøllen 
 en virtuel tur til Skovmøllen Google Maps

Museer i Aarhus
Fredede industribygninger og tekniske anlæg i Danmark
Vandmøller i Danmark
Restauranter i Aarhus Kommune
Museer etableret i 1984
Bindingsværksbygninger i Danmark
Sinocyclocheilus donglanensis

Sinocyclocheilus donglanensis er en art strålefinnede fisk i slægten Sinocyclocheilus.

Referencer 

Karpefisk
BKUNIX

BKUNIX er et styresystem for den sovietiske PC Elektronika BK. Det er baseret på en LSX kerne (en version af UNIX V6) og udgivet under GNU General Public License. Det er udviklet af Sergey Vakulenko og Leonid Broukhis. BK-0010 og BK-0011M behøver forskellige compilere af kernen, men andre dele er de samme. Systemet understøtter op til tre samtidige forespørgsler og tillader opsætning af op til tre filsystemer.

Eksterne henvisninger 
 Project page on SourceForge
 Sergey Vakulenko page (in Russian)
 Leonid Broukhis page
 Project forum (in Russian) 
 BKUNIX disk image with BK emulator

Unix-varianter
Frie styresystemer
Lepiota clypeolaria

Lepiota clypeolaria er en almindelig giftig svamp i slægten Parasolhatte. Den findes hyppigt i løvfældende skove.

Referencer 
 E. Garnweidner. Mushrooms and Toadstools of Britain and Europe. Collins. 1994.

Bladhat-ordenen
Ørsalmusikken

Ørsalmusikken er et album af Hørkelgaddan fra 1991.

Sporliste 
 Nordmørsreinlender
 'Na va' god polka
 Halling
 Tovass-valsen
 Jenta ved vogga, bansull
 Fandens polsdans
 Walesa-leken, reinlender
 Veslandspolka ('na må 'n øv på)
 Gauast valsen på nordmør
 Enkel og lite ve', reinlender
 Slåttonn-polka
 Forspelet hass Hallvard og Trøar'n, vals
 Rytmisk polsdans
 12. juni-valsen
 Track_15
 Ørsal-minne, reinlender
 Hund-dengar'n, polsdans
 Dorisk reinlender
 Stropolsdansen
 Hielo-trademark

Album fra 1991
Album fra Norge
Sovjetunionens ordner og dekorationer

Dette er en liste over Sovjetunionens ordner og dekorationer.

Heltehædersbevisninger

Militære og civile ordner

Militære medaljer

Referencer 
 Paul D. McDaniel, Paul J. Schmitt (1997). The Comprehensive Guide to Soviet Orders and Medals, Historical Research Llc
 Paul J. Schmitt (2006). Echoes of War: Researching Soviet Military Decorations, Lorton
 The Soviet Military Awards Page – Soviet Orders

Se også 
 Den Russiske Føderations ordener og dekorationer

Militære ordner og dekorationer
Ivans Klementjevs

Ivans Klementjevs (18. november 1960 i Riga i Lettiske SSR) er en sovjetiskfødt lettisk politiker og tidligere kanosprinter, som konkurrerede fra midten af 1980'erne til slutningen af 1990'erne. Han vandt tre olympiske medaljer i C-1 1000 m ved olympiaderne i 1988, 1992 og 1996. Højdepunktet i hans sportslige karriere var guldmedaljen i 1988, som han vandt som deltager for Sovjetunionen. Han trænede ved Trudovye Rezervy og senere ved Вооруженные Силы (ВС) i Riga, da Letland var en del af Sovjetunionen.

Han har også vundet i alt tolv C-1-medaljer ved VM i kano hvoraf syv er af guld.

Efter at have trukket sig tilbage fra kanosprint er Klementijevs gået ind i politik og var byrådsmedlem i Riga for TSP i 2001—2005, derefter MP (siden 2006).

Siden den 28. oktober 1999 er Ivans Klementjevs Officer af Trestjerneordenen.

Se også 
 Letlands deltagelse i Olympiske lege

Kildehenvisninger

Eksterne henvisninger 
 ICF medalists for Olympic and World Championships – Part 1: flatwater (now sprint): 1936-2007. 
 ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936-2007. 
 

Personer fra Riga
Sportsfolk fra Letland
Politikere fra Letland
Olympiske mestre fra Sovjetunionen
Olympiske mestre fra Letland
Officerer af Trestjerneordenen
Kanoroere
BG and Big Tea in NYC

BG and Big Tea in NYC er et jazz-album af Benny Goodman. Albummet udkom i 1929.

Album fra 1929
Jazzalbum

en:Benny Goodman#Discography
Estrupkær

Estrupkær er en lille flække i Sydjylland, beliggende syd for Holstrup å og vest for Estrup mose, hvor husmandsstederne er udstykket fra Estrup Hovedgård, nu er hovedbygningerne fredet i klasse A. I Estrupkær ligger der 3 husmandssteder. I dag hedder vejen Kærvejen.

Lokaliteter i Vejen Kommune
Gorica Aćimović

Gorica Aćimović (født 28. februar 1985 i Jugoslavien) er en tidligere østrigsk håndboldspiller, der senest spillede for Hypo Niederösterreich som venstre back, indtil 2018. Hun har siden 2007 haft dobbelt statsborgerskab, da hun også er statsborger i Østrig og dermed spilleberettiget for Østrigs håndboldlandshold.

Klubhold 
Hun begyndte som 12-årig at spille håndbold i RK Borac Banja Luka. 

I sæsonen 2003/04 spillede hun for den franske klub Mérignac Handball. I januar 2005 skiftede hun til mesterklubben Hypo Niederösterreich fra Østrig. I 2007 fik Aćimović statsborgerskab i Østrig, og hun kunne nu spille håndbold som EU-spiller ligesom hun stillede op for det Østrigs håndboldlandshold.

I sommeren 2009 skiftede Gorica Aćimović til Viborg Håndboldklub fra Danmark.

Landshold 
Aćimović har spillet nogle få kampe for Bosnien-Hercegovinas juniorlandshold. Efter hun i 2007 også fik et pas fra Østrig, debuterede hun for Østrigs håndboldlandshold.

Eksterne henvisninger 

 Gorica Aćimovićs spillerprofil  på Viborg Håndboldklubs hjemmeside.

Håndboldspillere fra Østrig
Håndboldspillere fra Bosnien-Hercegovina
Håndboldspillere fra Hypo Niederösterreich
Håndboldspillere fra Viborg HK
Neil Bourguiba

Neil Bourguiba (født 10. november 1996) er en svensk skuespiller. Hans mor er svensk og tunesisk og hans far er tunesisk. Han er barnebarn til den tunesiske politiker Habib Bourguiba. Bourguiba er bedst kendt for at spille Wilhelm Beck i filmene om Martin Beck.

Filmografi 
 Beck – Hämndens pris (2001)
 Beck – Annonsmannen (2002)
 Beck – Advokaten (2006)
 Beck – Gamen (2007)
 Beck – Den svaga länken (2007)
 Beck – Det tysta skriket (2007)
 Beck – I Guds namn (2007)

Eksterne henvisninger 
 

Skuespillere fra Sverige
New York Cosmos

New York Cosmos er en tidligere fodboldklub og en nuværende fodboldorganisation placeret i New York City, USA. Klubben blev stiftet tilbage i 1971, men blev opløst i 1985.

I 1975 lykkedes det for Cosmos at hente den brasilianske stjerne Pelé til klubben. Her spillede han i to år, hvor han spillede 64 kampe og scorede 37 mål.

Eksterne henvisninger 

Fodboldklubber i USA
Bjerndrup Station

Bjerndrup Station er en tidligere station i landsbyen Bjerndrup på Sønderborgbanen i Jylland. Den åbnede for trafik i 1901, nedsat til trinbræt i 1962 og endeligt lukket i 1974.

Selve stationsbygningen blev solgt til privat ejer i 1969, men kom i så dårlig stand at den blev nedrevet i 2001. Dog er et pakhus ved den tidligere station der stadig.

Nedlagte jernbanestationer i Danmark
Stationer på Sønderborgbanen
Stationer i Sønderjylland (i Danmark)
Bygninger, konstruktioner og anlæg i Aabenraa Kommune
Peter Schickele

Peter Schickele (født 17. juli 1935 i Ames, Iowa, USA) er en amerikansk komponist og satiriker.

Han skabte den fiktive skikkelse P.D.Q. Bach, som angiveligt skulle være komponist i familie med J.S. Bach. Stadigvæk "opdager" Peter Schickele nye gamle værker af P.D.Q. Bach og udgiver og uropfører dem ved sine julekoncerter i Carnegie Hall.

Schickele har også komponeret under eget navn, dog her mere seriøse værker.

Komponister fra USA
Klassiske komponister fra det 20. århundrede
Lyndsey Marshal

Lyndsey Marshal (født 16. juni 1978) er en engelsk skuespiller, der er bedst kendt for sin præstation i The Hours og som den gennemgående figur Cleopatra i HBO's Rome.

Marshal blev født i Manchester i England. Efter at have studeret på college for en karriere i arkæologi, søgte hun ind på Royal Welsh College of Music and Drama.

I 2010 medvirkede hun i dramafilmen Hereafter som den stof-afhængige mor Jackie.

Filmografi 
 The Hours (2002)
 Rome (2005-2007)
 Hereafter (2010)
 Dracula (2020)

Eksterne henvisninger 
 

Skuespillere fra England
Personer fra Manchester
Adsbøl Station

Adsbøl Station er et tidligere holdested i Adsbøl på Sønderborgbanen i Jylland. Fra starten i 1901 var det den eneste på strækningen der ikke fik betegnelse af station, men derimod et billetsalgssted uden sidespor. Bortset fra en landejendom var der ingen bebyggelse på stedet. Da det netop var så øde blev det nedsat til trinbræt allerede i 1925 og det var også den første der lukkede på strækningen i 1955.

Nedlagte jernbanestationer i Danmark
Stationer på Sønderborgbanen
Stationer i Sønderjylland (i Danmark)
Bygninger, konstruktioner og anlæg i Sønderborg Kommune
Thierry Neuvic

Thierry Neuvic (født 3. august 1970) er en fransk skuespiller. Han har optrådt i 32 film og tv-serier siden 1996. Han medvirkede i filmen Code Unknown, som blev vist på Cannes Film Festival i år 2000.

I 2010 medvirkede han i dramafilmen Hereafter, instrueret af Clint Eastwood, hvor han spiller rollen Didier, hovedrollen Maries elsker.

Eksterne henvisninger 
 

Skuespillere fra Frankrig
Jay Mohr

Jay Mohr (født 23. august, 1970 i Verona, New Jersey, USA) er en amerikansk skuespiller og stand-up-komiker. Han er måske bedst kendt for sin rolle som professor Rick Payne i tv-serien Ghost Whisperer, som han medvirkede i, i to år. Han er også kendt for at spille titelrollen i CBS sitcom Gary Unmaried, der løb fra 2008 til 2010.

Jay var gift med Nicole Chamberlain mellem november 1998 og december 2004 og har et barn med hende. Han har været gift med Nikki Cox siden 29. december 2006.

I 2010 spillede han rollen som Billy i Clint Eastwoods dramafilm Hereafter.

Eksterne henvisninger 

 

Skuespillere fra USA
Tv-skuespillere fra USA
Niamh Cusack

Niamh Cusack (født 20. oktober 1959 i Dalkey) er en irsk skuespiller. Hun er kendt for sin rolle som Kate Rowan i den populære engelske TV-serie Heartbeat (Små og store synder) og som Marcus Plejemor i Clint Eastwoods film Hereafter fra 2010.

Eksterne henvisninger 
 

Skuespillere fra Irland
Irere i 1900-tallet
Irere i 2000-tallet
George Costigan

George Costigan (født i 8. august 1947 i Portsmouth) er en britisk skuespiller. Han er muligvis bedst kendt for sin rolle som Marcus' plejefar i Clint Eastwoods dramafilm Hereafter fra 2010.

Eksterne henvisninger 
 
 George Costigan CV 
 "George returns to home", 2002 profile in the Salford Advertiser

Skuespillere fra Storbritannien
Personer fra Portsmouth